[bookmark: _GoBack]«Էներգաարդյունավետ համայնքներ.  Հանրային շենքերում էներգախնայողության բարելավման և «կանաչ էներգիայի» զարգացմանը նպաստող մեխանիզմներ» ծրագիր


Տեխնիկական Առաջադրանք

Խորհրդատվական ծառայություններ մեթոդական և վերլուծական նյութերի մշակման և էներգաարդյունավետության տեղեկատվական միջոցառումների կազմակերպման, ներառյալ՝ Հայաստանի ուսումնական հաստատություններում դասընթացների անցկացման վերաբերյալ

1. Ընդհանուր

Հայաստանի Հանրապետությունը Կայունացման և Զարգացման Եվրասիական հիմնադրամից (ԿԶԵՀ) ստացել է ֆինանսավորում՝ «ԷՆԵՐԳԱԱՐԴՅՈՒՆԱՎԵՏ ՏԱՐԱԾԱՇՐՋԱՆՆԵՐ». ՀԱՆՐԱՅԻՆ ՇԵՆՔԵՐՈՒՄ ԷՆԵՐԳԱԽՆԱՅՈՂՈՒԹՅԱՆ ԲԱՐՁՐԱՑՄԱՆ ՄԵԽԱՆԻԶՄՆԵՐԻ ԿԻՐԱՌՈՒՄ և «ԿԱՆԱՉ ԷՆԵՐԳԻԱՅԻ» ԶԱՐԳԱՑՄԱՆ ԱՋԱԿՑՈՒԹՅՈՒՆ» ծրագրի (այսուհետ՝ Ծրագիր) իրականացման ծախսերի համար: Հայաստանի վերականգնվող էներգետիկայի և էներգախնայողության հիմնադրամը (այսուհետ՝ ՀՎԷԷ հիմնադրամ, Պատվիրատու), հանդես է գալիս որպես Ծրագրի իրականացման գրասենյակ (ԾԻԳ): Ծրագրի նպատակն է նվազեցնել սոցիալական և այլ հանրային օբյեկտների էներգիայի սպառումը: Գլոբալ բնապահպանական նպատակն է կրճատել ջերմոցային գազերի արտանետումները՝ հանրային հատվածում էներգաարդյունավետ ներդրումների իրականացման խոչընդոտների վերացման միջոցով:
Ծրագրի նպատակն է բարելավել հանրային շենքերի էներգաարդյունավետությունը՝ բարձրացնելով էներգախնայողության մակարդակը, նպաստելով էներգետիկ ծառայություններ մատուցող ենթակառուցվածքների զարգացմանն ու ձևավորմանը, ինչպես նաև մարզային իշխանությունների ներկայացուցիչների շրջանում էներգախնայող վարկերի ներգրավման արդյունավետության, սկզբունքների և մեխանիզմների վերաբերյալ իրազեկվածության բարձրացմանը: 
Սույն Տեխնիկական Առաջադրանքը նախատեսում է խորհրդատվական ծառայությունների մատուցում մեթոդական և վերլուծական նյութերի մշակման և էներգաարդյունավետության վերաբերյալ տեղեկատվական միջոցառումների կազմակերպման համար, ներառյալ՝ դասընթացների անցկացում Հայաստանի ուսումնական հաստատություններում: 


1. [bookmark: _Toc138258577][bookmark: _Toc133483901]Նպատակը 

Սույն Տեխնիկական Առաջադրանքի նպատակն է մշակել էներգաարդյունավետության մեթոդական և վերլուծական նյութեր, կազմակերպել էներգաարդյունավետության և էներգախնայող տեխնոլոգիաների նորարարական լուծումներին նվիրված տեղեկատվական արշավներ, ինչպես նաև անցկացնել էներգաարդյունավետության թեմայով դասընթացներ Հայաստանի ուսումնական հաստատություններում։
Ծառայությունների մատուցման արդյունքում կբարձրացվի մարզային իշխանությունների ներկայացուցիչների իրազեկվածության մակարդակը էներգաարդյունավետ վարկերի ներգրավման սկզբունքների և մեխանիզմների գործում։

1. [bookmark: _Toc133483902][bookmark: _Toc138258578]Ծառայությունների շրջանակը

Նշված նպատակներին հասնելու համար Խորհրդատուն պետք է իրականացնի հետևյալ առաջադրանքները՝
Առաջադրանք 1.  – Մշակի էներգաարդյունավետության մեթոդական  և վերլուծական նյութեր (ԷԱ), այդ թվում՝
1.1. [bookmark: _Hlk160533391]Մշակի ԷԱ իրազեկման բարձրացման և տեղեկատվական նյութեր (200 գրքույկ (մոտ 10-15 էջ, Խորհրդատուի կողմից որոշված ​​ձևաչափով), ՀՎԷԷ հիմնադրամի հաջողության պատմության, ԷԱ-ի օգուտների և այլնի մասին, այդ թվում էներգաարդյունավետության և վերականգնվող էներգիայի միջոցառումների առավելությունների, Ծրագրի փաստացի արդյունքների, Ծրագրի ներքո էներգաարդյունավետության միջոցառումների իրականացման ընթացքում կիրառված նորարարությունների մասին;

1.2. Նախապատրաստի և տարածի էլեկտրոնային հարցաթերթիկ (կազմված 10-15 հարցից, 1-2 էջ)՝ գնահատելու մասնակիցների ընկալման աստիճանը և իրազեկման բարձրացման արշավի ընթացքում ձեռք բերած գիտելիքները: Թիրախային խումբը (մոտ 200 հոգի) բաղկացած կլինի մարզպետարանների աշխատակիցներից, մարզերի բնակիչներից;

1.3. Մշակի ուսումնական նյութ, մեթոդական պլան/ձեռնարկ՝ ուսումնական հաստատություններում դասընթացների անցկացման նպատակով;

1.4. Համաձայնեցնի՝(1) տեղեկատվական նյութերի, մեթոդական և վերլուծական նյութերի բովանդակությունը; (2) հարցաթերթիկիկը; (3) դասընթացների անցկացման ժամանակացույցը Պատվիրատուի հետ;

Առաջադրանք 2.  Կազմակերպի իրազեկման արշավներ էներգաարդյունավետության և էներգախնայողության տեխնոլոգիաների նորարարական լուծումների վերաբերյալ 
2.1. Իրականացնի ԷԱ իրազեկման միջոցառումներ (մոտ 10 միջոցառում) առնվազն 3 համայնքում/մարզերում (գտնվելու վայրը – համայնքի/մարզի վարչական շենքե);
Առաջադրանք 3.   Անցկացնի 10 թրեյնինգ/միջոցառում այս թեմայով՝ Հայաստանի ուսումնական հաստատություններում և մարզային վարչական մարմիններում, այդ թվում՝
3.1 Անցկացնի մոտ 10 փորձնական դասընթացներ ուսումնական հաստատություններում: Թիրախային խումբը կազմված կլինի (մոտ 100 հոգի) ուսանողներից, դասախոսներից, հրավիրված փորձագետներից։ Բոլոր մասնակիցներին կտրվեն մասնակցության վկայականներ (80% մասնակցության դեպքում): 
[bookmark: _Hlk160532907]Կատարված առաջադրանքների արդյունքների վերաբերյալ տեղեկությունները խորհրդատուն կներառի համապատասխան հաշվետվությունների մեջ: Հաշվետվության բովանդակային կառուցվածքի մասին տեղեկությունը ներկայացված է «Արդյունքներ և հաստատման ընթացակարգեր» կետում:
1.  Արդյունքներ և հաստատման ընթացակարգեր

[bookmark: _Hlk160529148]Արդյունք 1: Խորհրդատուի Առաջընթացի հաշվետվություն # 1
Հաշվետվությունը պետք է ներառի տեղեկություններ  էներգաարդյունավետության վերաբերյալ մշակված մեթոդական և վերլուծական նյութերի մասին, այդ թվում՝
· 200 գրքույկ ՀՎԷԷ հիմնադրամի հաջողության պատմության, ԷԱ-ի օգուտների, ԷԱ և ՎԷ միջոցառումների առավելությունների,  Ծրագրի արդյունքների և այլնի մասին;
· Էլեկտրոնային հարցաթերթիկ (կազմված 10-15 հարցից, 1-2 էջ);
· Ուսումնական նյութեր;
[bookmark: _Hlk160534080]Արդյունք 1-ի ներկայացման վերջնաժամկետ. Ծառայությունների մատուցման մեկնարկից՝ 1 ամիս:
Արդյունք 2: Խորհրդատուի Առաջընթացի հաշվետվություն #2 
Հաշվետվությունը պետք է ներառի տեղեկություններ էներգաարդյունավետության և էներգախնայող տեխնոլոգիաների նորարարական լուծումներին վերաբերող տեղեկատվական արշավների կազմակերպման և անցկացման մասին համայնքներում/մարզերում, այդ թվում՝
· Միջոցառման մասնակիցների ցանկ;
· Միջոցառման մանրամասն նկարագրություն, ներառյալ՝ ամսաթիվ,  վայր, մասնակիցների թիվ;
· Իրազեկման արշավի ձեռքբերումներ /արդյունքներ;
Արդյունք 2-ի ներկայացման վերջնաժամկետ. Ծառայությունների մատուցման մեկնարկից՝ 2 ամիս
Արդյունք 3: Խորհրդատուի Առաջընթացի հաշվետվություն # 3 
Հաշվետվության մեջ պետք է ներառել Հայաստանի ուսումնական  հաստատություններում անցկացված դասընթացների/միջոցառումների արդյունքները:
· Դասընթացների/միջոցառումների մասնակիցների ցանկը;
· Վկայականներ ստացած մասնակիցների թիվը;
· Դասընթացի մանրամասն նկարագրությունը՝ ներառյալ ամսաթիվը, վայրը, մասնակիցների թիվը, դասախոսության թեման;
Արդյունք 3-ի ներկայացման վերջնաժամկետ. Ծառայությունների մատուցման մեկնարկից՝ 4 ամիս
Արդյունք 4: Խորհրդատուի Ավարտական հաշվետվություն   
Ավարտական հաշվետվությունը պետք է ներառի Առաջադրանք 1-ի, 2-ի և 3-ի ամփոփ նկարագրությունը և արդյունքները։  Այն պետք է պարունակի ամբողջական տեղեկատվություն  «Խորհրդատվական ծառայություններ մեթոդական և վերլուծական նյութերի մշակման և էներգաարդյունավետության վերաբերյալ տեղեկատվական միջոցառումների կազմակերպման, այդ թվում՝ Հայաստանի ուսումնական հաստատություններում» առաջադրանքի ներքո հանրային իրազեկման փաստացի իրականացված միջոցառումների մասին, ինչպես նաև  սույն Տեխնիկական Առաջադրանքում նշված բոլոր գործողությունների/միջոցառումների/դասընթացների անցկացման, դրանց ժամկետների, ձեռնարկված քայլերի և այդ միջոցառումների արդյունքների վերաբերյալ»:  

Արդյունք 4-ի ներկայացման վերջնաժամկետ. Արդյունք  3-ի  ավարտից և ներկայացնելուց ՝ 1 ամիս 
Առաջադրանքի ընդհանուր տևողությունը 5 ամիս է։ Խորհրդատուն կարող է առաջարկել իրականացման իր ժամանակացույցը: Հաշվետվությունները պետք է ներկայացվեն հայերեն և ռուսերեն՝ տպագիր (երկու օրինակ, յուրաքանչյուր լեզվով մեկական) և էլեկտրոնային տարբերակով:

Բոլոր հաշվետվությունները պետք է ուսումնասիրվեն և մեկնաբանվեն ՀՎԷԷ հիմնադրամի կողմից՝ ներկայացնելուց հետո տասնչորս օրվա ընթացքում:
[bookmark: _Toc133483903][bookmark: _Toc138258579]Հիմնվելով մատուցված ծառայությունների արդյունքների  վրա՝ Խորհրդատուն պետք է պատրաստի Հանձնման-ընդունման վկայականը ըստ ներկայացված Հաշվետվության, որը պետք է ստորագրվի Կողմերի կողմից 2 (երկու) աշխատանքային օրվա ընթացքում: Կողմերի կողմից Հանձնման-ընդունման վկայականի ստորագրումը հաստատում է այն փաստը, որ ծառայությունները իրականացվել են Խորհրդատուի կողմից և ընդունվել են Պատվիրատուի կողմից:

1.  Պատվիրատուի աջակցությունը

Սույն առաջադրանքի իրականացման ընթացքում Պատվիրատուն Խորհրդատուին կտրամադրի հետևյալ աջակցությունը՝
· Ծրագրի հետ կապված ցանկացած տեղեկատվություն, որը կարող է օգտագործվել դասընթացների ընթացքում (ծրագրի շրջանակներում իրականացված էներգաարդյունավետության միջոցառումների օրինակներ);
· Ծրագրով հետաքրքրված ուսումնական հաստատությունների երկար ցուցակը և թիրախային հաստատություններում տեղեկատվական արշավների և դասընթացների անցկացումը:

1. [bookmark: _Hlk160616336]Խորհրդատուի անձնակազմի որակավորման պահանջներ
Որակավորման պահանջներ Ընկերության համար՝
· Մեթոդական փաստաթղթերի և ուսումնական նյութերի մշակման փորձ (2 նմանատիպ պայմանագիր վերջին 5 տարվա ընթացքում);
· Էներգետիկ ոլորտում դասընթացների անցկացման փորձ (2 նմանատիպ պայմանագիր վերջին 5 տարվա ընթացքում);
· Էներգաարդյունավետության, վերականգնվող էներգետիկ ոլորտի ծրագրերի մեթոդական փաստաթղթերի և ուսումնական նյութերի պատրաստման փորձ;

Խորհրդատուի հիմնական անձնակազմը պետք է բաղկացած լինի առնվազն հետևյալ մասնագետներից՝ 
· Թիմի ղեկավար 
· Էներգաարդյունավետության փորձագետ (դասընթաց վարող)
· Վերականգնվող էներգիայի փորձագետ  (դասընթաց վարող)

Խորհրդատուն կարող է ներգրավել նաև ոչ հիմնական/աջակցող անձնակազմի (օրինակ՝ ծրագրի օգնական, հանրային կապերի մասնագետ):

Հիմնական անձնակազմի որակավորման պահանջներ՝
Խմբի ղեկավար 
· Բարձրագույն կրթություն էներգետիկայի, ճարտարագիտության, կամ նմանատիպ այլ ոլորտում;
· Դասընթացների կազմակերպման, ուսումնական նյութերի մշակման փորձ (2 նմանատիպ պայմանագիր վերջին 5 տարվա ընթացքում);
· Էներգետիկ ոլորտում վերապատրաստման դասընթացների պայմանագրերի ղեկավարման և ուսումնական նյութերի մշակման 3 տարվա փորձ (առնվազն 2 պայմանագիր):

Էներգաարդյունավետության փորձագետ (դասընթաց վարող)

· Բարձրագույն կրթություն էներգետիկայի կամ ճարտարագիտության ոլորտում;
· էներգաարդյունավետության վերաբերյալ ուսումնական նյութերի մշակման փորձ (2 նմանատիպ պայմանագիր վերջին 5 տարվա ընթացքում):

Վերականգնվող էներգետիկայի փորձագետ (դասընթաց վարող)
· [bookmark: _Hlk160530440]Բարձրագույն կրթություն էներգետիկայի կամ ճարտարագիտության ոլորտում;
· Վերականգնվող էներգիայի վերաբերյալ դասընթացների կազմակերպման, ուսումնական նյութերի մշակման փորձ (2 նմանատիպ պայմանագիր):



